বইমেলায় এসেছে কাজল আর্য’র “মুক্তিযুদ্ধে কালিহাতীর সূর্যসন্তান” | টি নিউজ বিডি
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
বইমেলায় এসেছে কাজল আর্য’র “মুক্তিযুদ্ধে কালিহাতীর সূর্যসন্তান”
0
কালিহাতী, সর্বশেষ ৫০, সাহিত্য-সংস্কৃতি
ফেব্রুয়ারী 22, 2017
অ+ অ-
ইমেইল প্রিন্ট
শেয়ার করুন
স্টাফ রিপোর্টার ॥
মুক্তিযুদ্ধ আমাদের চেতনা, মুক্তিযোদ্ধা জাতির শ্রেষ্ঠ সন্তান। দীর্ঘ ৯ মাস সশস্ত্র সংগ্রামের মাধ্যমে ৩০ লাখ শহীদের রক্ত এবং ২ লক্ষ মা-বোনের সম্ভ্রমহানীর বিনিময়ে আমাদের কাঙ্খিত স্বাধীনতা অর্জন। স্বাধীনতার ৪৬ বছর পর মুক্তিযুদ্ধ ও মুক্তিযোদ্ধাদের নিয়ে কাজ করা সত্যিই কঠিন বিষয়। কিন্তু সেই কাজ অত্যন্ত সুন্দরভাবে তুলে ধরেছেন তরুন লেখক, সাংবাদিক কাজল আর্য।
মুক্তিযুদ্ধের সূতিকাগার টাঙ্গাইলের কালিহাতী উপজেলা। কালিহাতীতে জন্মেছেন মহান মুক্তিযুদ্ধের অন্যতম সংগঠক বিচারপতি আবু সাঈদ চৌধুরী ও আবদুল লতিফ সিদ্দিকী, গেরিলাযুদ্ধের কিংবদন্তি বঙ্গবীর কাদের সিদ্দিকী বীরউত্তম, মুক্তিযুদ্ধের অন্যতম নারী সংগঠক হাজেরা সুলতানা, কাদেরীয়া বাহিনীর বেসামরিক প্রধান আনোয়ার-উল-আলম শহীদ ও একমাত্র শহীদ কোম্পানী কমান্ডার হাবিবুর রহমানসহ অনেক দু:সাহসিক মুক্তিযোদ্ধা। সেইসাথে মুক্তিযুদ্ধে রতœগর্ভা কালিহাতীর রয়েছে বিরল ইতিহাস।
কালিহাতীর মুক্তিযোদ্ধাদের জীবনি ও মুক্তিযুদ্ধের ইতিহাস নিয়ে এবারের অমর একুশে গ্রন্থমেলায় স্থান পেয়েছে কাজল আর্যের লেখা গবেষনাধর্মী গ্রন্থ “মুক্তিযুদ্ধে কালিহাতীর সূর্যসন্তান”। বইটি পাওয়া যাচ্ছে প্রকাশনী সংস্থা ‘লেখা প্রকাশ’ এর স্টলে (স্টল নং-৬৪৩)। প্রকাশের পর বইটি টাঙ্গাইল ও কালিহাতীতেও ব্যাপক সমাদৃত হয়েছে।
লেখকের জন্ম ১৯৮৮ সালের টাঙ্গাইলের কালিহাতী উপজেলার নগরবাড়ী গ্রামে। তার পিতার নাম মুকুল আর্য ও মাতা কৃষ্ণা রাণী আর্য। শিক্ষাজীবনে মাস্টার্স পাস। বর্তমানে আমাদের সময় পত্রিকার টাঙ্গাইল জেলা প্রতিনিধি এবং টাঙ্গাইল থেকে প্রকাশিত সাপ্তাহিক পূর্বকাশের স্টাফ রিপোর্টার হিসেবে দীর্ঘদিন যাবৎ কর্মরত আছেন। মুক্তিযুদ্ধ নিয়ে কাজ করা ছোটবেলা থেকেই তার প্রবল আগ্রহ। ‘মুক্তিযুদ্ধে কালিহাতীর সূর্যসন্তান’ নামক বইটিতে স্থান পেয়েছে মুক্তিযুদ্ধের সংগঠক, খেতাবপ্রাপ্ত মুক্তিযোদ্ধা, কোম্পানী কমান্ডার, মুজিব বাহিনীর সদস্য, কালিহাতী উপজেলা মুক্তিযোদ্ধা সংসদের নির্বাচিত নেতৃবৃন্দ ও বীর প্রসবিনী নারান্দিয়া ইউনিয়নের সকল মুক্তিযোদ্ধার ছবিসহ সংক্ষিপ্ত জীবনী।
এছাড়া বইতে আরো লিপিবদ্ধ হয়েছে কালিহাতীতে মুক্তিযোদ্ধাদের নামে প্রতিষ্ঠিত প্রতিষ্ঠান, স্থাপনা, স্মৃতিতোরণ, স্মৃতিস্তম্ভ ও নাম স্মৃতিফলক সমূহের ছবি সমেত বিবরণ। কালিহাতীতে মুক্তিযোদ্ধাদের কার্যালয়, কালিহাতী থেকে প্রকাশিত মুক্তিযুদ্ধ ভিত্তিক স্মরণিকা ইতিহাস। কালিহাতীতে ভয়াবহ গণহত্যা, যুদ্ধ সংঘটিত এলাকা এবং মুক্তিযোদ্ধাদের প্রশিক্ষণ কেন্দ্রের স্থান নাম। স্মৃতির পাতায় দূর্লভ ছবি এবং এক নজরে কালিহাতী উপজেলার সংক্ষিপ্ত পরিচিতি গ্রন্থটির বিশেষ সংযোজন।
গ্রন্থটি সম্পর্কে লেখক কাজল আর্য টিনিউজকে বলেন, ‘মুক্তিযুদ্ধের কালিহাতী এবং কালিহাতীর মুক্তিযোদ্ধা’ আমার একটি বিস্ময়কর অনুভূতি। আমি দীর্ঘ চার বছর ঘুরে ঘুরে তথ্য ও ছবি সংগ্রহ করি। পরে বইটি প্রকাশ পেয়েছে। কিছু তুলে ধরার চেষ্টা করেছি মাত্র। বইটিতে অনাকাঙ্খিত তথ্যগত ভুল হলে ক্ষমাসুন্দর দৃষ্টিতে দেখবেন। প্রকাশে সাহায্যকারী ব্যক্তিদের প্রতি আমি আন্তরিক কৃতজ্ঞ। যদি নতুন প্রজন্মের কাছে ‘মুক্তিযুদ্ধে কালিহাতীর সূর্যসন্তান’ গ্রন্থটি কিছুটা হলেও কাজে লাগে তবেই আমার স্বার্থকতা।
মুক্তিযুদ্ধের বিশিষ্ট গবেষক সহকারি অধ্যাপক শফিউদ্দিন তালুকদার গ্রন্থটি সম্পর্কে টিনিউজকে বলেন, মুক্তিযুদ্ধের আঞ্চলিক ইতিহাস জাতীয় ইতিহাসকে সমৃদ্ধ করে। কাজল আর্য’র ক্ষেত্রানুসন্ধানমূলক এই গ্রন্থটি অনুরূপ ভূমিকা রাখবে। বিশিষ্ট শিক্ষাবিদ অধ্যাপক শংকর দাশ টিনিউজকে বলেন, বইটিতে গদ বাঁধা তথ্য না দিয়ে আরো মুক্তিযোদ্ধাদের জীবনী আরো বিস্তারিতভাবে লিপিবদ্ধ করা দরকার ছিল। মুক্তিযুদ্ধের নারী সংগঠক হাজেরা সুলতানা এমপি ও কালিহাতী উপজেলা মুক্তিযোদ্ধা সংসদের কমান্ডার মিজানুর রহমান মজনু টিনিউজকে বলেন, কালিহাতী থেকে এই ধরণের বই এর আগে প্রকাশিত হয়নি। ‘মুক্তিযুদ্ধে কালিহাতীর সূর্যসন্তান’ বইটিতে অজানা অনেক তথ্য লিপিবদ্ধ হয়েছে। যা আমাদের জানা এবং সংরক্ষণ করা প্রয়োজন।
মুক্তিযুদ্ধে কাদেরিয়া বাহিনীর বেসরমারিক প্রধান সাবেক সচিব ও রাষ্ট্রদূত আনোয়ার-উল-আলম শহীদ গ্রন্থটি সম্পর্কে টিনিউজকে বলেছেন, মুক্তিযুদ্ধ বিষয়ক গবেষণামূলক বই প্রকাশ কষ্টসাধ্য ব্যাপার। বর্তমান প্রজন্মের জন্য এ ধরণের বই প্রকাশ অতীব জরুরী। কাজল আর্য’র অনেক দিনের পরিশ্রমের ফসল “মুক্তিযুদ্ধে কালিহাতীর সূর্যসন্তান” বইটি যথাস্থান লাভ করুক।
শেয়ার করুন
Comments
comments
Like to share?
Newer Postমির্জাপুরে মহাসড়ক ছেড়ে বাস দোকানে ॥ আহত ১৫
Older Postটাঙ্গাইল টেক্সটাইল ইনস্টিটিউটে মাতৃভাষা দিবস পালিত
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
আপডেট পেতে লাইক করুন
Friv
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৯৩৮৭১১৬৪৪, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By
Scroll
Your name:
Your email address:
Send post to email address, comma separated for multiple emails.
Cancel
ব্রেকিং নিউজঃ
যথাযোগ্য মর্যাদায় ও উৎসাহ-উদ্দিপনার মধ্য দিয়ে ঈদুল ফিতর পালিত টাঙ্গাইল সদর উপজেলার ৪ ইউপিতে এবং মধুপুরের ৮ ইউপি নির্বাচনে ভোট গ্রহণ ১৩ জুলাই অনুষ্ঠিত হবে